2.3.

Nurodykite didžiausią pagalbos intensyvumą, išreikštą tinkamų finansuoti investicinių išlaidų procentine dalimi, o f punkte nurodykite sumą eurais per metus: a) kai investicijomis siekiama išsaugoti gamybinius žemės ūkio valdose esančius paveldo objektus ir jei dėl investicijos nepadidėja gamybos pajėgumas: i) … faktinių išlaidų, patirtų vietovėse, kuriose esama gamtinių ar kitokių specifinių kliūčių, remiantis Reglamento (ES) Nr. 1305/2013 32 straipsniu; ii) … faktinių išlaidų, patirtų mažiau išsivysčiusiuose regionuose; iii) … faktinių išlaidų, patirtų kitose vietovėse; b) kai didinamas gamybos pajėgumas: i) … tinkamų finansuoti išlaidų atokiausiuose regionuose; ii) … tinkamų finansuoti išlaidų mažosiose Egėjo jūros salose; iii) … tinkamų finansuoti išlaidų sumos Kroatijoje įgyvendinant Nitratų direktyvą, laikantis gairių 148 punkto b papunkčio; iv) … tinkamų finansuoti išlaidų mažiau išsivysčiusiuose regionuose ir visuose regionuose, kuriuose bendrasis vidaus produktas (BVP) vienam gyventojui 2007 m. sausio 1 d.–2013 m. gruodžio 31 d. laikotarpiu buvo mažesnis nei 75 % ES-25 valstybių vidurkio ataskaitiniu laikotarpiu, tačiau kuriuose BVP vienam gyventojui yra didesnis kaip 75 % BVP vidurkio ES-27 valstybėse; v) … tinkamų finansuoti išlaidų kituose regionuose; vi) … tinkamų finansuoti išlaidų, susijusių su ūkinių gyvūnų įsigijimu, kaip nurodyta gairių 147 punkte. Jeigu šio klausimo i–vi papunkčiuose nurodytos pagalbos intensyvumo normos didesnės negu numatyta pagal gairių 152 punktą, nurodykite, ar taikoma viena iš toliau išvardytų išimčių, kuria remiantis pagalba būtų didinama 20 procentinių punktų:  a) jauniesiems ūkininkams arba ūkininkams, kurie įsisteigė per penkerius metus iki pagalbos paraiškos pateikimo;  b) kolektyvinėms investicijoms (pvz., grupės ūkininkų naudojamos saugyklos arba infrastruktūra, kurią naudojant žemės ūkio produktai ruošiami prekybai); integruotiems projektams, apimantiems kelias priemones, numatytas Reglamente (ES) Nr. 1305/2013, įskaitant projektus, susijusius su gamintojų organizacijų susijungimu;  c) investicijoms vietovėse, kuriose esama gamtinių ar kitų specifinių kliūčių pagal Reglamento (ES) Nr. 1305/2013 32 straipsnį;  d) vykdyti veiklai, finansuojamai pagal Europos inovacijų partnerystę (EIP), pavyzdžiui, investicijoms į naują tvartą, suteikiančioms galimybę išbandyti naują gyvūnų laikymo metodą, kurį sukūrė veiklos grupė, sudaryta iš ūkininkų, mokslininkų ir gyvūnų gerovės nevyriausybinių organizacijų atstovų;  e) investicijoms, kuriomis siekiama gerinti natūralią aplinką, higienos sąlygas arba gyvūnų gerovės standartus, kaip nurodyta gairių 143 punkto b papunktyje; tokiu atveju padidintas pagalbos intensyvumas, kaip numatyta tame punkte, taikomas tik papildomoms išlaidoms, kurios yra būtinos siekiant aukštesnio nei galiojančiais Sąjungos standartais nustatyto lygio ir kurios nedidina gamybos pajėgumų, kompensuoti;  f) investicijoms į žemės ūkio valdos tvarumo didinimą (kaip nurodyta gairių 143 punkto a papunktyje), susijusioms su agrarinės aplinkosaugos ir klimato srities įsipareigojimais ir ekologiniu ūkininkavimu pagal gairių II dalies 1.1.5.1 ir 1.1.8 skirsnius. Atkreipkite dėmesį, kad didžiausia kompleksinė pagalba negali viršyti 90 % investicijų, kad pagalba būtų pripažinta suderinama su vidaus rinka. c) … tinkamų finansuoti išlaidų papildomos pagalbos, kuria siekiama padengti papildomas išlaidas, patirtas naudojant žemės ūkio valdose esančių pastatų paveldo savybėms išsaugoti būtinas tradicines medžiagas, atveju; d) … tinkamų finansuoti išlaidų pagalbos, nurodytos a, b ir c punktuose, atveju, jei investicijos susijusios su mažos apimties infrastruktūra; e) … patirtų išlaidų, jei investicijomis siekiama išsaugoti negamybinius žemės ūkio valdose esančius paveldo objektus (pvz., archeologinius arba istorinius objektus); f) … EUR per metus kapitaliniams darbams.